वेशक पड़ोसी देशों के अन्दर भी अनेक चुनौतियां हैं . पाकिस्तान में भी हर जगह मारकाट मची है , उनकी अर्थ व्यवस्था बदहाल है . गरीबो, मेंहगाई और क्षेत्रीयता से पाकिस्तान बजबजा रहा है . आतंकवाद परवान चढ़ा है . अमेरिका चीन और सउदी अरब से जो मदद मिलती है वो पाकिस्तान की आदमखोर -जंगखोर सेना के दोजख में समा जाती है . दुनिया जानती है कि भारत की सीमाओं पर पाकिस्तान को कोई ख़तरा नहीं है किन्तु भारत का हौआ खडा किये बिना उसे सउदी अरब , चीन तथा अमेरिका से मदद नहीं मिल सकती . पाकिस्तान का भारत पर निरंतर आक्रमण करते रहना उसकी इसी भिखमंगेपन की वजह है . इसी तरह चीन भी तिब्बत के अलगाव वादियों को -दलाई लामा को भारत में शरण दिए जाने से हमेशा खुन्नस से भरा रहता है , हालंकि वो जानता है कि भारत से उसे कोई ख़तरा नहीं क्योंकि उसकी सैन्य तयारियाँ भारत से दस गुना ज्यादा हैं . चीन के सापेक्ष भारत को प्रवाह के विपरीत तैरना पड़ रहा है . चीन ने दो-दो मोर्चे एक साथ भारत के खिलाफ खोल रखे हैं . एक सीमाओं पर और दूसरा व्यापारिक प्रतिस्पर्धा के क्षेत्र में . आर्थिक विकाश की दौड़ में भारत से आगे बने रहने के चक्कर में वो सीमाओं का विवाद वनाये रखना चाहता है . इसीलिये कभी कभार उसके फौजी झंडा डंडा लेकर भारत की सीमा में घुस आते हैं . भारत की सेनाओं को अपने देश के लोकतंत्रात्मक विधान के आदेश पर सीमाओं पर अनुशाशन बनाए रखना आता है . जबकि पाकिस्तान और चीन की फौजें बेलगाम हैं और उन पर किसी का कोई नियंत्रण नहीं हैं . ऐंसे असभ्य और बर्बर – पागलों से घिरे होने के वावजूद भारत अपना आपा नहीं खोता जब तक कि पानी सर से ऊपर न गुजर जाए . क्योंकि भारत में दुनिया का सबसे बड़ा और वास्तविक लोकतंत्र है . पाकिस्तान का लोकतंत्र तो पाकिस्तानी फौज के बूटों तले सिसकता रहता है और चीन में तो लोकतंत्र शब्द ही वर्जित है . लोकतंत्र क्या है इसे जानने के लिए दुनिया भारत की ओर देखती है. दुनिया को पाकिस्तान और चीन से तो सिर्फ युद्ध की दुर्गन्ध ही हासिल होगी . पाकिस्तान में अमन रहे ,पाकिस्तान में लोकतंत्र रहे यह पाकिस्तान के हक़ में है किन्तु उसे यह तभी नसीब होगा जब वो अपने पड़ोस में एक लोकतांत्रिक और सहिष्णु राष्ट्र के रूप में भारत की कद्र करना सीखे . केवल १ ९ ७ १ के बँगला देश मुक्तिसंग्राम की पराजय के दंश से प्रेरित होकर भारत से स्थाई बैर रखना पाकिस्तान के भी हित में कदापि नहीं है .